钦定古今图书集成/明伦汇编/氏族典/第590卷 > 《廖用贤尚友录》 > 欧阳观
## 钦定古今图书集成/明伦汇编/氏族典/第590卷 > 《廖用贤尚友录》 > 欧阳观

按《尚友录》：观字仲实，庐陵人。少孤力学，天性仁孝，岁
时祀先人，为涕泣曰：“祭之丰，不如养之薄也。”为泗州
司理时，尝秉烛治官书，屡发叹，妻问之曰：“此死狱也，
我求其生不得，尔子修方三岁，乳者抱立于旁，观曰：
‘术者谓我岁在戌必死，使其言验，不及见儿之立也。
后当以吾言告之’。”